Antons sønn Oscar S. Vinje, trådte inn i firmaet i 1904, og det ble hans oppgave å motorisere driften. Han var tidlig ute på dette feltet, med chaufførskole i Kristiania i 1913 og norsk sertifikatnummer 675. I 1914 ble de to første drosjebilene kjøpt og satt inn i trafikken. Byens andre bilholdeplass ble opprettet i Søndre gate og det fantes totalt fire drosjebiler i byen på denne tiden. Den første holdeplassen var på Torvet og den tredje kom litt senere på Verftstomta. Fremdeles stod hestedrosjene for det meste av trafikken.